
Αριθ. 1624 (1) 


Καθορισμός της 1ης Μαΐου 1993 ως ημέρας υποχρεωτι¬ 
κής αργίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Α.Ν. 380/1968 «περί καθιερώσεως 
της 1ης Μαΐου ως ημέρας υποχρεωτικής αργίας». 

2. Τις διατάξεις του άρθρου 16τουΝ. 1558/85 «Κυβέρ¬ 
νηση και Κυβερνητικά Όργανα». - 

# 


3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας». V 

4. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών, και λοιπών επαγ¬ 
γελμάτων και άλλες διατάξεις», αποφασίζουμε: 

Καθορίζουμε την 1 η Μαΐου 1993 ως ημέρα υποχρεωτι¬ 
κής αργίας για όλα τα καταστήματα, τις βιομηχανίες, βιο¬ 
τεχνικές επιχειρήσεις εκμεταλλεύσεις και εργασίες γε¬ 
νικά, οι οποίες αργούν κατά τις Κυριακές. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

. Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 12 Απριλίου 1993 

Ο ΥΠΟΥΡΓΟΣ' 

Α. ΚΑΛΑΝΤΖΑΚΟΣ 
-♦- 

Αριθ. ΥΠΠΟ/ΚΑΤΕΧΝ/Δ/18077 (2) 

Προσθήκη τμήματος κλασσικής κιθάρας, στην «ΚΑΛΒΕΙΟ 
ΜΟΥΣΙΚΗ ΣΧΟΛΗ ΔΗΜΗΤΡΗ ΛΑΓΙΟΥ». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «περί οργανισμού του Υπουρ¬ 
γείου Πολιτισμού, και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεώς θεμάτων, αφορώντων 
εις τβν κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης. 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γ εν. Γ ραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων .της Κ.Υ. του ΥΠΠΟ »(ΦΕΚ 987/Β/28.11.91). 

6. Την αριθμ. ΥΠΠΟ/ΚΑΤΕΧΝ/Δ/58805/21.12.92 
απόφασή μας, «χορήγηση άδειας ίδρυσης και λειτουργίας 
Μουσικής Σχολής, στην Βασιλική Φοινίκη - Λόγιου» (ΦΕΚ 
755/Β/31.12.92). 

7. Το·από 16.2.84 πρακτικό αυτοψίας, της Διεύθυνσης 
Πολιτιστικών κτιρίων, και αναστηλώσεως Νεωτέρων Μνη¬ 
μείων. 

8. Την από 1.4.93 αίτηση της Βασιλικής Φοινίκη, ιδρύ- 
τριας της ανωτέρω Μουσ. Σχολής, με τα συνημμένα δι- 
καιολογητικά, αποφασίζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/58805/ 
21.12.92 απόφασή μας, «χορήγηση άδειας ίδρυσης και 
λειτουργίας Μουσικής Σχολής, στην Βασιλική Φοινίκη - 
Λόγιου» (ΦΕΚ 755/Β/31.12.92), και εγκρίνουμε τη λει¬ 
τουργία τμήματος κλασσικής κιθάρας, στην «ΚΑΛΒΕΙΟ 
ΜΟΥΣΙΚΗ ΣΧΟΛΗ ΔΗΜΗΤΡΗ ΛΑΓΙΟΥ» αυτό το β' εξά¬ 
μηνο του σχολικού έτους 1992 - 93. 

Από τις διατάξεις αυτής της απόφασης, δεν προκαλείται 
δαπάνη, σε βάρος του κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1993 

Με εντολή Υπουργού 
Ο Διευθυντής 
Π.ΠΟΛΥΧΡΟΝΟΠΟΥΛΟΣ 

-♦- 

Αριθ. 11357 (3) 

Ανανέωση άδειας ίδρυσης Μαιευτικής - Γυναικολογικής 
στο Δήμο Αμαρουσίου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Με την αριθμ. 11357/13.4.1993 απόφαση του Νο¬ 
μάρχη Ανατολικής Αττικής που εκδόθηκε σύμφωνα με τις 
σχετικές διατάξεις των Β.Δ. 451 /62, 521 /63 και 196/67, 
περί ιδιωτικών Κλινικών ανανεώθηκε η άδεια ίδρυσης 
Μαιευτικής - Γ υναικολογικής Κλινικής, της ΑΕ, ΜΑΙΕΥ¬ 
ΤΙΚΗ και ΓΥΝΑΙΚΟΛΟΓΙΚΗ, δυνάμεως διακοσίων ογδό¬ 
ντα έξι (286) κλινών με την επωνυμία «ΙΑΣΩ» στη θέση Πα¬ 
ράδεισος του Δήμου Αμαρουσίου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αγία Παρασκευή, 13 Απριλίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

-♦- 

Αριθ. 1385 (4) 

Τροποποίηση και προσαρμογή Ο.Ε.Υ. Κοινότητας Κιμώ¬ 
λου Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις του αρθρ. 12 του Ν. 1188/81 περί κυ- 
ρώσεως του Κώδικα καταστάσεως προσωπικού των ΟΤΑ. 

2. Τις όμοιες του Ν'. 1586/86 και των Π.Δ/των των 
37α/87 και 22/90. 

3. Τα αριθ. 5/92 και 19/93 πρακτικά του Υπηρεσιακού 
Συμβουλίου προσωπικού ΟΤΑ, στα οποία διατυπώνει την 
σύμφωνη γνώμη του επί των 7/92 και 77/92 αποφάσεων 
του Κοινοτικού Συμβουλίου Κιμώλου, περί τροποποίησης 
και προσαρμογής του Ο.Ε.Υ. της Κοινότητας αυτής, απο¬ 
φασίζουμε: 

Εγκρίνουμε τις αριθ. 7/92 και 77/92 αποφάσεις του 
Κοινοτικού Συμβουλίου Κιμώλου με τις οποίες τροπο¬ 
ποιείται και προσαρμόζεται στις διατάξεις του Ν. 1586/86 ο 


Ο.Ε.Υ. της Κοινότητας ως προς την σύνθεση και διαβάθ- 
μιση του προσωπικού αυτής ως κατωτέρω: 

Άρθρο 1 

Η Υπηρεσία της Κοινότητας συγκροτείται από την Διοι¬ 
κητική και την Τεχνική Υπηρεσία οι οποίες τελούν υπό τις 
εντολές του Προέδρου της Κοινότητας. 

Άρθρο 2 

Οι θέσεις προσωπικού της Κοινότητας διορθώνονται και 
διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Διοικητικό Προσωπικό - Κατηγορία ΔΕ: Μία (1) θέση 
κλάδου ΔΕ 1 Διοικητικού με βαθμό Γ' - Α'. 

Τεχνικό Προσωπικό - Κατηγορία ΔΕ: Μία (1) κλάδου ΔΕ 
29 Οδηγών αυτοκινήτων με βαθμό Γ' - Α'. 

Κατηγορία ΥΕ: Μία (1) θέση κλάδου ΥΕ 16 Εργάτη κα¬ 
θαριότητας με βαθμό Δ' - Γ'. 

ΠΡΟΣΩΠΙΚΟ ΜΕ ΣΧΕΣΗ Ι.Δ. ΑΟΡΙΣΤΟΥ ΧΡΟΝΟΥ 

Μία (1) θέση προσωρινή διοικητικού υπαλλήλου (ΔΙΠΙΔ/ 
Φ42/24/11440/31.12.86 και αρθ. 25 Ν. 1735/87) καταρ- 
γούμενη μόλις κενωθεί με οποιδήποτε τρόπο. 

Μία (1) θέση υδρονομέα με μερική απασχόληση (τε¬ 
χνικό Προσωπικό). 

Άρθρο 3 

Προσόντα διορισμού, καθήκοντα κ.λ.π. 

Για τον διορισμό, τα καθήκοντα, τους περιορισμούς το 
χρόνο εργασίας την αστική ευθύνη, δικαιώματα, άδειες, 
τις μεταβολές υπηρεσιακής κατάστασης, το προβάδισμα, 
τις ποινές, λύση της υπαλληλικής σχέσης, την ιατροφαρ¬ 
μακευτική και νοσοκομειακή περίθαλψη, τα έξοδα κη¬ 
δείας των μονίμων υπαλλήλων που προβλέπονται από τον 
Οργανισμό, ρυθμίζονται από τις διατάξεις του Ν.1188/ 
1981 και των διαταγμάτων που εκδίδονται σε εκτέλεση 
του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ 

ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανήκουν 
οι υπηρεσίες της Κοινότητας, ύδρευσης, φωτισμού, άρ- 
δρευσης, γυμναστηρίου καθώς και άλλης υπηρεσίας που 
θα δημιουργηθεί στο μέλλον. Ακόμη η φύλαξη και τήρηση 
των μητρώων αρρένων, δημοτολογίων και ληξιαρχιακών 
βιβλίων και κάθε υπηρεσία που απορρέει από την ενά¬ 
σκηση αρμοδιοτήτων που ανατίθενται στη Κοινότητα από 
νόμους, διατάγματα κλπ. 

ΓΡΑΜΜΑΤΕΑΣ ΚΟΙΝΟΤΗΤΑΣ 

α) Μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η Μέριμνα για την τήρηση και φύλαξη των προβλεπο- 
μένων από το Νόμο βιβλίων της Κοινότητας, των φακέλ- 
λων του αρχείου και της σφραγίδος της Κοινότητας. 

γ) Η παραβολή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας πλην της απόρρητης, αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου η καταχώρισή τους στο βιβλίο πρακτι¬ 
κών αυτού, η μέριμνα για την υπογραφή του και η έκδοση 
αντιγράφων. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


3245 


ε) Η κατάρτηση με το Πρόεδρο σχεδίου του Προϋπολο¬ 
γισμού της Κοινότητας, η σύνταξη και συνυπογραφή με 
τον Πρόεδρο της Κοινότητας των βεβαιωτικών καταλόγων 
επιβολής βεβαιώσεως και εισπράξεως των εν γένει κοινο¬ 
τικών εσόδων και διεξαγωγή της εν γένει λογιστικής υπη¬ 
ρεσίας της Κοινότητας. , 

στ) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της Κοινότητας. 

ζ) Η επιμέλεια κατάρτισης του προγράμματος τέλεσης 
δημοσίων εορτών και δεξιώσεων, 
η) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

θ) Η φροντίδα για την λειτουργία των υπηρεσιών της 
Κοινότητας, ύδρευσης φωτισμού, άρδρευσης, γυμναστη¬ 
ρίου ως και πόσης άλλης δημιουργηθεισομένης υπητεσίας 
στο μέλλον. 

ι) Η τήρηση και φύλαξη των μητρώων αρρένων, δημοτο¬ 
λογίων και ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από νόμους διατάγματα κλπ. 

Άρθρο 5 

ΑΡΜΟΔΙΟΤΗΤΕΣ ΤΕΧΝΙΚΟΥ ΠΡΟΣΩΠΙΚΟΥ 
ΟΔΗΓΟΣ ΑΥΤΟΚΙΝΗΤΩΝ 

Εκτελεί δρομολόγια για την απόρριψη των απορριμά- 
των. β) Να εκτελεί δρομολόγια για την εκκένωση των κοι- 
νοτ. βόθρων στη Ψάθη και όπου αλλού τον χρειάζεται η 
Κοινότητα να οδηγήσει τα κοινοτικά αυτοκίνητα, 
γ) θα εκτελεί τις καθημερινές επιθεωρήσεις, λιπάνσεις 
κλπ. των Κοινοτικών αυτοκινήτων και γενικά θα μεριμνά 
για την συνήθη συντήρησή των. 

ΕΡΓΑΤΗΣ ΚΑΘΑΡΙΟΤΗΤΑΣ 

1. θα περισυλλέγει τα σκουπίδια για απόρριψη, β) θα 
σκουπίζει όλους τους κοινόχρηστους χώρους (δρόμοι, 
πλατείες, λιμάνια και όπου αλλού έχει ανάγκη για καθαρι¬ 
σμό η Κοινότητα). 

ΥΔΡΟΝΟΜΕΑΣ με σχέση εργασίας Ι.Δ. μερικής απα¬ 
σχόλησης 

α) θα μεταγγίζει νερό, από τις δεξαμενές αποθήκευσης, 
στις δεξαμενές ημερήσιας κατανάλωσης, β) θα καταγρά¬ 
φει τις ενδείξεις των υδρομετρητών, γ) θα παραλαμβάνει 
το μεταφερόμενο νερό από τα υδροφόρα πλοία, δ) θα με¬ 
ριμνά να είναι σε καλή κατάσταση το αντλιοστάσιο. 

Άρθρο 6 

Του προσωπικού παρίσταται ο Πρόεδρος. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού της Κοινότητας Κι¬ 
μώλου ύψους 6.141.000 δρχ. περίπου για το τρέχον οί¬ 
κον. έτος και 7.580.000 δρχ. περίπου για καθένα από τα 
επόμενα οικονομικά έτη, εφόσον επιτραπεί η πλήρωση 
των κενών θέσεων προσωπικού. 

Γ ια την ανωτέρω δαπάνη έχει εγγράφει πίστωση στον 
Προϋπολογισμό του 1993 της Κοινότητας Κιμώλου ύψους 
6.141.000 δρχ. υπό Κ.Α. 05.112.1, 15.111.1, και 
20.111.1 για το υπηρετούν προσωπικό και γιά το προσω¬ 
πικό που τυχόν προσληφθεί εφ’ όσον επιτραπεί η πλή¬ 


ρωση των κενών θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 30 Μαρτίου 1993 

Η Νομάρχης κ.α.α 
Η Διευθύντρια Εσωτερικών 
ΕΜΜΑΝΟΥΕΛΑ ΠΑΝΑΓΙΩΤΟΥ 

-♦-- 

Αριθ. 6709 (5) 

Συγχώνευση των Νομικών Προσώπων «Πολιτιστικού Κέ¬ 
ντρου Σιδηροκάστρου και Δανειστικής Βιβλιοθήκης Σι- 
δηροκάστρου σε ένα Ν.Π. με την επωνυμία «Πολιτι¬ 
στικό Πνευματικό Κέντρο Σιδηροκάστρου». 

λ Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του άρθρου 187 παρ. 5 περί συγχώνευ¬ 
σης Δημοτικών ή κοινοτικών Νομικών προσώπων τα οποία 
έχουν συσταθεί στον Δήμο ή στην Κοινότητα, σε ένα Νο¬ 
μικό πρόσωπο. 

2. Το γεγονός ότι, με την αριθμ. 72/87 απόφαση Κοινο¬ 
τικού Συμβουλίου Σιδηροκάστρου που δημοσιεύτηκε στο 
ΦΕΚ 580/Β/1987 ιδρύθηκε Νομικό πρόσωπο με την επω¬ 
νυμία «Πολιτιστικό Κέντρο Σιδηροκάστρου». 

3. Την αριθμ. 23/93 απόφαση του κοινοτικού συμβου¬ 
λίου Σιδηροκάστρου που δημοσιεύθηκε στο ΦΕΚ 284/ 
Β/87 ιδρύθηκε Νομικό πρόσωπο με την επωνυμία «Δανει¬ 
στική βιβλιοθήκη Σιδηροκάστρου» και 

4. Την αριθμ. 17/93 απόφαση του κοινοτικού συμβου¬ 

λίου Σιδηροκάστρου «περί συγχωνεύσεως των δύο ανω¬ 
τέρω Νομικών προσώπων σε ένα με την επωνυμία «Πολιτι¬ 
στικό Πνευματικό Κέντρο Σιδηροκάστρου», αποφασί¬ 
ζουμε: , 

1. Την συγχώνευση των δύο Νομικών Προσώπων Πολιτι¬ 
στικού Κέντρου που ιδρύθηκε με την απόφαση του Κ.Σ 
72/87 ΦΕΚ 580/87 και Δανειστική Βιβλιοθήκη που ιδρύ¬ 
θηκε με την απόφαση Κ.Σ 23/87 ΦΕΚ 284/87, σε ένα Νο¬ 
μικό Πρόσωπο με την επωνυμία «ΠΟΛΙΤΙΣΤΙΚΟ ΠΝΕΥΜΑ¬ 
ΤΙΚΟ ΚΕΝΤΡΟ ΣΙΔΗΡΟΚΑΣΤΡΟΥ». 

Σκοπός του νέου Νομικού Προσώπου είναι η εξύψωση 
του Πνευματικού Μορφωτικού Επιστημονικού, Αγροτικού, 
Πολιτιστικού επιπέδου των κατοίκων τους Κοινότητας κα¬ 
θώς και της ευρύτερης περιοχής του τέως Δήμου Αυλώ- 
νος. 

Η ανάπτυξη κάθε μορφής τέχνης, ομάδων χορού θεά¬ 
τρου μουσικής σκάκι κλπ. 

Η διοργάνωση εκθέσεων όπως γεωργοκτηνοτροφικών, 
χειροτεχνίας, ειδών Λαϊκής Τέχνης, διακοσμήσεως, ζω¬ 
γραφικής, πάσης φύσεως πολιτιστικών - αθλητικών εκδη¬ 
λώσεων, εκδρομές, ομιλίες, προβολές κλπ. Καθώς και την 
ανόρθωση του εγκυκλοπαιδικού μορφωτικού επιπέ¬ 
δου. 

3. Πόροι αυτού είναι: α) η ετήσια επιχορήγηση της Κοι¬ 
νότητας 150.000 δρχ, 

β) οι επιχορηγήσεις από το Δημόσιο, 
γ) πάσης φύσεως δωρεές, κληρονομιές, εισφορές των 
κατοίκων και φίλων, Συλλόγων και Ομοσπονδιών, 
και κάθε άλλο έσοδο που τυχών προκύψει. 

4. Το Νομικό Πρόσωπο θα στεγάζεται σε αίθουσα που 
θα εξασφαλίζει το Κ.Σ από τους α) Πρόεδρο της Κοινότη- 

τας ως Πρόεδρο, β) έναν Κοιν. Σύμβουλο ως Αντιπρόεδρο 
γ) έναν Κοιν. Σύμβουλο ως Οικονομικό υπεύθυνο, δ) έναν 
εκπρόσωπο Κοινωνικού φορέα ε) δύο κατοίκους της Κοι¬ 
νότητας, στ) έναν εκπρόσωπο του Συνδέσμου Σιδηροκα- 
στριτών Αθήνας. Η θητεία του Δ.Σ. είναι τετραετής και 
ακολουθεί την θητεία του Κ.Σ. 

6. Το Νομικό Πρόσωπο, δημιουργεί και λειτουργεί 
εντευκτήριο Δανειστική Βιβλιοθήκη μπαρ. Επίσης οτιδή¬ 
ποτε άλλο που θεωρείται σκόπιμο μετά από απόφαση του 
Δ.Σ. του και έγκριση του Κοιν. Συμβ. όπου θα είναι μέσα 
στους σκοπούς του. 

7. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρό του και όταν αυ¬ 
τός απουσιάζει ή κωλύεται από τον Αντιπρόεδρο. 

8. Από τις διατάξεις της απόφασης αυτής προκαλείται 
δαπάνη σε βάρος της κοινότητας Σιδηροκάστρου το ύψος 
της οποίας ανέρχεται σε 150.000 ετησίως. 

Για την ανωτέρω δαπάνη έχει εγγράφει πίστωση στον 
προϋπολογισμό της κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 3 Μαρτίου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

-♦- 

Αριθ. 7151 (6) 

Σύσταση ίδιου νομικού προσώπου στο Δήμο Πειραιά Αττι¬ 
κής με το όνομα 20η Σχολική Επιτροπή Δήμου Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις Τις διατάξεις του άρθρου 187 του Δημο¬ 
τικού και Κοινοτικού Κώδικα ΠΔ 323/89. 

2) Τις διατάξεις ίου ΠΔ 250/89 μεταβίβαση αρμοδιοτή¬ 
των του Υπ. Εσωτερικών στους Νομάρχες. 

3) Τις διατάξεις του Ν. 1894/90 που δημοσιεύθηκε στο 
ΦΕΚ 110 (τεύχος Α ) 27.8.90. 

4) Την αριθμ, 719/92 απόφαση του Δημοτικού Συμβου¬ 
λίου, αποφασίζουμε: 

Α) Συστήνουμε ίδιο νομικό πρόσωπο με το όνομα 20η 
Σχολική Επιτροπή Δήμου Πειραιά. 

Β) Σκοπός του νομικού αυτού προσώπου είναι: 

2. Σκοπός του, όπως ακριβώς ορίζεται στο άρθρο 5 παρ. 
9 του Ν. 1894/90, που είναι η διαχείριση των πιστώσεων 
που της διατίθενται για την κάλυψη των δαπανών λειτουρ¬ 
γίας των αντιστοίχων σχολείων (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ), η αμοιβή καθαριστριών, η εκτέλεση έρ¬ 
γων για την επισκευή και συντήρηση των αντιστοίχων σχο¬ 
λείων και του κάθε είδους εξοπλισμού τους, η εισήγηση 
προς τις αντίστοιχες Διευθύνσεις Α/θμιας και Β/θμιας Εκ¬ 
παίδευσης για τον εφοδιασμό από τον Οργανισμό Σχολι¬ 
κών Κτιρίων των αντίστοιχων σχολείων με έπιπλα και εξο- 
πλιστικά είδη και από το Υπουργείο Εθνικής Παιδείας και 
θρησκευμάτων με βιβλία για τις αντίστοιχες σχολικές βι¬ 
βλιοθήκες, η διαχείριση των εσόδων από την ενδεχόμενη 
εκμετάλλευση των σχολικών κυλικείων καθώς και τη λήψη 
κάθε άλλου μέτρου που κρίνεται αναγκαίο για την στήριξη 
της διοικητικής λειτουργίας των σχολικών μονάδων. 

Γ) Πόροι αυτού είναι: 


α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

Δ) Το νομικό πρόσωπο διοικείται από 9 μελές Διοικητικό 
Συμβούλιο αποτελούμενο από τους: 

1. Ένας εκπρόσωπος του Δήμου ως πρόεδρο. 

2. Δύο μέλη Δημοτικής Αρχής. 

3. Τον Διευθυντή του 2ου Δημοτικού Σχολείου. 

4. Τον Διευθυντή του 18ου Νηπιαγωγείου. 

5. Τον Διευθυντή του 42ου Νηπιαγωγείου. 

6. Τον Διευθυντή του 42ου Δημοτικού Σχολείου. 

7. Τον εκπρόσωπο του Συλλόγου Γονέων του 2όυ Δημο¬ 
τικού Σχολείου. 

8. Τον εκπρόσωπο του Συλλόγου Γονέων του 42ου Δη¬ 
μοτικού Σχολείου. 

- Η θητεία του πρώτου Διοικητικού Συμβουλίου του Νο¬ 
μικού προσώπου λήγει με τη λήξη της παρούσης Δημοτι¬ 
κής περιόδου. 

- Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

- Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Ε) Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Συμ¬ 
βουλίου και όταν απουσιάζει ή κωλύεται από τον Αντιπρό¬ 
εδρο. 

Από τις διατάξεις αυτής απόφασης προκαλείται δαπάνη 
σε βάρος του προϋπολογισμού του Δήμου ύψους 
2.900.000 δρχ. για το τρέχον οικονομικό έτος και κατ’ 
εκτίμηση με βάση τις μέχρι σήμερα κατανομές από τις 
χρηματοδοτήσεις για τις λειτουργικές ανάγκες των σχολι¬ 
κών μονάδων δρχ. περίπου: 

Για το 1994: 3.600.000 δρχ. 

Γ ια την παραπάνω δαπάνη θα εγγράφει συνολική εξειδι- 
κευμένη πίστωση στον προϋπολογισμό του Δήμου για όλα 
τα Νομικά Πρόσωπα Σχολικές Επιτροπές για το έτος 1993 
και 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Μαρτίου 1993 

Ο Νομάρχης κ.α.α 
Η Τμηματάρχης 

ΑΘΗΝΑ ΑΛΕΞΟΠΟΥΛΟΥ 

-♦- 

Αριθ. 7156 (7) 

Σύσταση ίδιου νομικού προσώπου στο Δήμο Πειραιά Αττι¬ 
κής με το όνομα 25η Σχολική Επιτροπή Δήμου Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα ΠΔ 323/89. 

2) Τις διατάξεις του ΠΔ 250/89 μεταβίβαση αρμοδιοτή¬ 
των του Υπ. Εσωτερικών στους Νομάρχες. 

3) Τις διατάξεις του Ν. 1894/90 που δημοσιεύθηκε στο 
ΦΕΚ. 110 (τεύχος Α') 27.8.90. 

4) Την αριθμ. 724/92 απόφαση του Δημοτικού Συμβου¬ 
λίου, αποφασίζουμε: 

Α) Συστήνουμε ίδιο νομικό πρόσωπο με το όνομα 25η 
Σχολική Επιτροπή Δήμου Πειραιά. 

Β) Σκοπός του νομικού αυτού προσώπου είναι: 

2. Σκοπός του, όπως ακριβώς ορίζεται στο άρθρο 5 παρ. 
9 του Ν. 1894/90, που είναι η διαχείριση των πιστώσεων 
που της διατίθενται για την κάλυψη των δαπανών λειτουρ¬ 
γίας των αντιστοίχων σχολείων (θέρμανσης, φωτισμού, 
ύδρευσης, τηλεφώνου, αποχέτευσης, αγορά αναλωσίμων 
υλικών κλπ), η αμοιβή καθαριστριών, η εκτέλεση έργων για 
την επισκευή και συντήρηση των αντίστοιχων σχολείων και 
του κάθε είδους εξοπλισμού τους, η εισήγηση προς τις 
αντίστοιχες Διευθύνσεις Α/θμιας και Β/θμιας Εκπαίδευ¬ 
σης για τον εφοδιασμό από τον Οργανισμό Σχολικών Κτι¬ 
ρίων των αντιστοίχων σχολείων με έπιπλα και εξοπλιστικά 
είδη και από το Υπουργείο Εθνικής Παιδείας και θρη¬ 
σκευμάτων με βιβλία για τις αντίστοιχες σχολικές βιβλίο-' 
θήκες, η διαχείριση των εσόδων από την ενδεχόμενη 
εκμετάλλευση των σχολικών κυλικείων καθώς και τη λήψη 
κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

Γ) Πόροι αυτού είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

Δ) Το νομικό πρόσωπο διοικείται από 9 μελές Διοικητικό 
Συμβούλιο αποτελούμενο από τους: 

1. Ένας εκπρόσωπος του Δήμου ως Πρόεδρο. 

2. Δύο μέλη Δημοτικής Αρχής. 

3. Τον Διευθυντή του 9ου Λυκείου. 

4. Τον Διευθυντή του 9ου Γυμνασίου. 

5. Τον εκπρόσωπο του Συλλόγου γονέων του 9ου Λυ¬ 
κείου. 

6. Τον εκπρόσωπο του Συλλόγου γονέων του 9ου Γυ¬ 
μνασίου. 

7. Τον εκπρόσωπο των Μαθητικών Κοινοτήτων του 9ου 
Λυκείου. 

8. Τον εκπρόσωπο των Μαθητικών Κοινοτήτων του 9ου 
Γ υμνασίου. 

- Η θητεία του πρώτου Διοικητικού Συμβουλίου του Νο¬ 
μικού προσώπου λήγει με τη λήξη της παρούσης Δημοτι¬ 
κής περιόδου. 

- Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

- Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Ε) Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Συμ¬ 
βουλίου και όταν απουσιάζει ή κωλύεται από τον Αντιπρό¬ 
εδρο. 

Από τις διατάξεις αυτής απόφασης προκαλείται δαπάνη 
σε βάρος του προϋπολογισμού του Δήμου ύψους 
3.000.000 δρχ. για το τρέχον οικονομικό έτος και κατ’ 
εκτίμηση με βάση τις μέχρι σήμερα κατανομές από τις 
χρηματοδοτήσεις για τις λειτουργικές ανάγκες των σχολι¬ 
κών μονάδων δρχ. περίπου: 

Για το 1994: 3.750.000 δρχ. 


Για την παραπάνω δαπάνη θα εγγράφει συνολική εξειδι- 
κευμένη πίστωση στον προϋπολογισμό του Δήμου για όλα 
τα Νομικά Πρόσωπα Σχολικές Επιτροπές για το έτος 1993 
και 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Μαρτίου 1993 

Ο Νομάρχης κ.α.α 
Η Τμηματάρχης 

ΑΘΗΝΑ ΑΛΕΞΟΠΟΥΛΟΥ ; 

. -♦-- 

Αριθ. ΕΣ. 3048 (8) 

Τροποποίηση Οργανισμού Εσωτερικής Υπηρεσίας της 

Κοινότητας Καναλλακίου. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις: 

α) του άρθρ. 12 του Ν. 1188/1981 «περί κυρώσεως του 
Κώδικος» «περί καταστάσεως προσωπικού οργανισμού 
τοπικής αυτοδιοικήσεως», β) του Νόμου 1586/1986 
«Βαθμολογική διάρθρωση των θέσεων του Δημοσίου, νο¬ 
μικών προσώπων δημοσίου δικαίου και των Οργανισμών 
Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των Οργανισμών Τοπικής Αυ¬ 
τοδιοίκησης και προσαρμογή στις ρυθμίσεις του Ν. 1586/ 
1986». 

2) Την εγκύκλιο του Υπουργείου Προεδρίας της Κυβέρ¬ 
νησης αριθ. ΔΙΚΠΡ/Φ2/36/3210/1.4.1987 «Διευκρινή- 
σεις για την εφαρμογή του νέου βαθμολογίου». 

3) Τις όμοιες του Υπουργείου Εσωτερικών αριθ. α) 
53560/6.8.1987 «Ψήφιση Οργανισμών Εσωτερικής Υπη¬ 
ρεσίας (Ο. Ε.Υ.) Δήμων και Κοινοτήτων, β) 75643/ 

16.1.1987 «Διευκρινήσεις στην εφαρμογή του νέου βαθ¬ 
μολογίου και γ) 27111/13.7.1987 «Διευκρινήσεις σε δια¬ 
τάξεις του Ν. 1586/1986. 

4) Το αριθ. 4403/20.1.1988 έγγραφο του ανωτέρω 
Υπουργείου. 

5) Την 9/1992 απόφαση του Κοιν. Συμβουλίου Κοινότη¬ 
τας Καναλλακίου, με την οποία τροποποιεί τον Οργανισμό 
Εσωτερικής Υπηρεσίας της Κοινότητας αυτής. 

6) Την αριθ. 5/17.11.1992 σύμφωνη γνωμοδότηση του 
Υπηρεσιακού Συμβουλίου του άρθρου 14 παρ. 9 Ν. 1586/ 
86, αποφασίζουμε: 

Εγκρίνουμε την 9/1992 απόφαση του Κοινοτ. Συμβου¬ 
λίου Καναλλακίου, με την οποία τροποποιείται ο Οργανι¬ 
σμός Εσωτερικής Υπηρεσίας της Κοινότητας αυτής, που 
τροποποιήθηκε με την αριθ. 75/1986 απόφαση του Κοι¬ 
νοτικού Συμβουλίου που εγκρίθηκε με την αριθ. ΕΣ. 

11231 /88, όμοια της Νομαρχίας, ως εξής: 

Άρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμ- 
μματεία της Κοινότητας Προϊστάμενος της οποίας είναι ο 
Πρόεδρος της Κοινότητας. 

Αρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. ΚΑΤΗΓΟΡΙΑ: ΠΕ 
ΚΛΑΔΟΣ: ΠΕΙ ΔΙΟΙΚΗΤΙΚΟΣ 
Μία (1) θέση με βαθμούς Γ-Α 
ΚΑΤΗΓΟΡΙΑ ΔΕ 

2. ΚΛΑΔΟΣ ΔΕΙ ΔΙΟΙΚΗΤΙΚΟΣ 
Τρεις (3) θέσεις με βαθμούς Γ-Α 

3. ΚΛΑΔΟΣ ΔΕ 14 ΕΛΕΓΚΤΩΝ ΕΣΟΔΩΝ-ΕΞΟΔΩΝ 
ΟΤΑ 

Δύο (2) θέσεις με βαθμούς Γ-Α 

4. ΚΛΑΔΟΣ ΔΕ 15 ΕΙΣΠΡΑΚΤΟΡΩΝ 
Δύο (2) θέσεις με βαθμούς Γ-Α 

Β' ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ ΚΑΤΗΓΟΡΙΑ ΤΕ 

1. ΚΛΑΔΟΣ ΤΕ3 ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙ¬ 
ΚΩΝ 

Μία (1) θέση με βαθμούς Γ-Α 
ΚΑΤΗΓΟΡΙΑ ΔΕ 

1. ΚΛΑΔΟΣ ΔΕ 24 ΗΛΕΚΤΡΟΛΟΓΩΝ 
Μία (1) θέση με βαθμούς Γ-Α 

2. ΚΛΑΔΟΣ ΔΕ 29 ΟΔΗΓΩΝ ΑΥΤΟΚΙΝΗΤΩΝ 
Μία (1) θέση με βαθμούς Γ-Α 

3. ΚΛΑΔΟΣ ΔΕ 38 ΠΡΟΣΩΠΙΚΟΥ Η/Υ ΧΕΙΡΙΣΤΟΥ 
Μία (1) θέση με βαθμούς Γ-Α 

Γ ΘΕΣΕΙΣ ΤΕΧΝΙΚΟΥ-ΥΓΕΙΟΝΟΜΙΚΟΥ ΚΑΙ ΓΕΩΠΟ¬ 
ΝΙΚΟΥ ΠΡΟΣΩΠΙΚΟΥ Λ 

ΚΑΤΗΓΟΡΙΑ Υ.Ε. 

1. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Τέσσερις (4) θέσειςψε βαθμούς Δ-Γ (εκ των οποίων: 
Μία (1) θέση ειδικότητας εργάτη καθαριότητας, 

Μία (1) θέση εργάτη ύδρευσης, 

Μία (1) θέση εργάτη Κοινοτικού Νεκτροταφείου, 

Μία (1) θέση εργάτη Κοινοτικών Σφαγείων). 

Δ' ΘΕΣΕΙΣ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ ΠΕΡΙΟΡΙΣΜΕΝΗΣ ΑΠΑ¬ 
ΣΧΟΛΗΣΗΣ (Αρθρ. 23 και 35 Ν. 1735/87 και 1943/91. 

Μία (1) θέση Καθαρίστριας Κοινοτικού Γραφείου, με 
απασχόληση τρεις (3) ώρες ημερησίως και πέντε ημέρες 
της εβδομάδας. 

Ε' ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
( Αρθρ. 5 του Ν. 1874/90, 22 Ν. 188/81,25 του Ν. 1735/ 
87. 

ΚΛΑΔΟΣ ΔΕ 22 ΟΔΗΓΟΥ ΑΥΤΟΚΙΝΗΤΩΝ 
Μία (1) θέση με βαθμούς Γ-Α 
ΚΛΑΔΟΣ ΔΕ 30 ΤΕΧΝΙΤΗ ΥΔΡΑΥΛΙΚΟΥ 
Μία (1) θέση με βαθμό Γ-Α 
ΚΛΑΔΟΣ ΥΕ 16 ΕΡΓΑΤΗ ΚΑΘΑΡΙΟΤΗΤΑΣ 
Μία (1) θέση με βαθμούς Δ-Α 
ΣΤ ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ (Ν. 1874/90). 

Μία (1) θέση Τεχνίτη Υδραυλικού και εργασιών καθα¬ 
ριότητας Κοινοτικών Σφαγείων. 

ΑΡΘΡΟ 3 

ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλείται 


δαπάνη σε βάρος του προϋπολογισμού της Κοινότητας 
ύψους 20.230.000 δρχ. περίπου για το τρέχον οικονομικό 
έτος και δαπάνη 35.000.000 δρχ. περίπου για καθένα από 
τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Καναλλακίου για το οικο¬ 
νομικό έτος 1993 ύψους 20.230.000 δρχ. με τα στοιχεία 
τωνΚ.Α. 0/012.2 - 05/111.1.15/111.1 και 20.111.1, με 
τα οποία εξειδικεύεται η εν λόγω δαπάνη. 

Η κατά τα ανωτέρω συγκροτούμενη υπηρεσία ασκεί τις 
αρμοδιότητες κατά τα ειδικότερα διαλαμβανόμενα στην 
ανωτέρω απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 26 Μαρτίου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
- 4 - 

Αριθ. ΔΙΓΕ/5861 (9) 

Παραχώρηση οικοπέδου στην Κοινότητα Μέσης Ν. Ροδό¬ 
πης για την δημιουργία αγροτολέσχης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τον Ν. 3200/55 «περί διοικητικής αποκ/σεως». 

2. Τα από 28.6.55 & 23.11.56 Β.Δ/τα. 

3. Τις διατάξεις του άρθρου 164 Α.Κ. σε συνδυασμό με 
τις διατάξεις του άρθρου 123 Α.Κ. παρ. 10, όπως τροπο¬ 
ποιήθηκε με το άρθρο 6 του Ν. 994/79. 

4. Τον υπ' αριθ. 37/14.1.93 έγγραφο της Κοινότητος 
Μέσης, με το οποίο ζητάει την παραχώρηση του αριθ. 113 
οικοπέδου συν/σμού Μέσης για δημιουργία αγροτολέ- 

σχης· 

5. Την υπ’ αριθ. 80/92 απόφαση του Κοινοτικού Συμ¬ 
βουλίου Μέσης. 

6. Την απόφαση 4 του 1 /25.2.93 πρακτικού του Νομαρ¬ 
χιακού Συμβουλίου Ροδόπης. 

7. Τα κτηματολογικά στοιχεία της συμπλ/κής διανομής 
έτους 1985 συνοικισμού Μέσης, αποφασίζουμε: 

Παραχωρούμε χωρίς υποχρέωση καταβολής τιμήματος 
στην Κοινότητα Μέσης το υπ’ αριθ. 113 διαθέσιμο οικό¬ 
πεδο έκτασης 507 τ.μ. ΟΤ16 συμπληρωματικής διανομής 
συν/σμού Μέσης για την δημιουργία αγροτολέσχης, προς 
εξυπηρέτηση των διαφόρων συλλόγων. 

Η παραχώρηση αυτή τελεί υπό τον όρο της ανάκλησής 
της στην περίπτωση που δεν πραγματοποιηθεί ο παρα¬ 
πάνω αναφερόμενος σκοπός εντός τριετίας. 

Απαγορεύεται κάθε μορφής εκποίησης της παραχωρη- 
θείσης έκτασης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κομοτηνή, 30 Μαρτίου 1993 

Ο Νομάρχης 
ΔΙΟΝ. ΚΑΡΑΧΑΛΙΟΣ 

Αριθ. 3106 (10) 

Ανάκληση της 6372/3.6.92 αποφάσεως που αφορά την 
διενέργεια αναδασμού στην περιοχή αμπέλια Παλαιο- 
μονάστηρου Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 

Με την αριθμ. 3106/26.3.93 Μαρτίου 1993 απόφαση 
του Νομάρχη Τρικάλων ανακλήθηκε η αριθμ. 6372/ 
3.6.92, όμοια απόφαση για διενέργεια εκούσιου αναδα¬ 
σμού στην περιοχή αμπέλια Παλαιομονάστηρου Ν. Τρικά¬ 
λων. 

Η παρούσα να δημοσιευθεϊ στην Εφημερίδα της Κυβερ- 
νήσεως. 

Τρίκαλα, 26 Μαρτίου 1993 
Ο Νομάρχης 

I. ΣΠΑΡΤΣΗΣ 

-♦- 

Αριθ. 1014 (11) 

Συγχώνευση Νομικών Προσώπων Δημοσίου Δικαίου στο 
Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 187 παρ. 5 του Π.Δ. 323/ 
89. 

2. Τις δ/ξεις του άρθρου 29Α' του Ν. 1558/85 το οποίο 
προστέθηκε με το αριθ. 27 του Ν. 2081/92. 

3. Τις αριθ. 12008 και 12009/21.8.1989 αποφάσεις 
μας περί σύστασης νομικών προσώπων δημοσίου δικαίου 
με τις Επωνυμίες «Σχολική Επιτροπή Α' Νηπιαγωγείου» και 
«Σχολική Επιτροπή Β' Νηπιαγωγείου στην Κοινότητα Φι- 
λώτα», που δημοσιεύθηκαν στο αριθ. 652/τεύχ. Β’ 
31.8.1989 ΦΕΚ. 

4. Την αριθ. 2/93 απόφαση του Κοινοτικού Συμβουλίου 
Φιλώτα με την οποία γίνεται συγχώνευση των δύο παρα¬ 
πάνω νομικών προσώπων λόγω συστέγασής των δύο Νη¬ 
πιαγωγείων σε νέο κτίριο από το έτος 1993, αποφασί¬ 
ζουμε: 

1 . Συγχωνεύονται τα δύο νομικά πρόσωπα δημοσίου δι¬ 
καίου της Κοινότητας Φιλώτα με τις επωνυμίες «Σχολική 
Επιτροπή Α' Νηπιαγωγείου» και «Σχολικηύ Επιτροπή Β' 
Νηπιαγωγείου» της Κοινότητας Φιλώτα που συστήθηκαν 
με τις αριθ. 12009/21.8.89 της 12008/21.8.89 αποφά¬ 
σεις μας αντίστοιχα, σε ένα ενιαίο νομικό πρόσωπο δημο¬ 
σίου δικαίου με την επωνυμία «Σχολική Επιτροπή Α' και Β' 
Νηπιαγωγείου» της Κοινότητας Φιλώτα του Νομού Φλώρι¬ 
νας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β. Η εκτέλεση μικρών έργων για επισκευή και συντή¬ 
ρηση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των δικακτηριακών εγκαταστά¬ 
σεων 


δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικη¬ 
τικό συμβούλιο αποτελούμενο από τους: 

α. Εκάστοτε Πρόεδρο της Κοινότητας, ως Πρόεδρο, 
β. Δύο Κοινοτικούς Συμβούλους που ορίζονται με από¬ 
φαση του Κοινοτικού Συμβουλίου, 
γ. Τους εκάστοτε Διευθυντές των σχολικών μονάδων, 
δ. Δύο εκλεγμένους εκπροσώπους των Συλλόγων Γο- 
νέων και κηδεμόνων ή των Γονέων και κηδεμόνων, έναν 
από κάθε σχολική μονάδα. 

4. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσας Κοινο¬ 
τικής περιόδου. 

Η θητεία των μελών του Διοικητικού Συμβουλίου ακο¬ 
λουθεί την Κοινοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμμα- 
τέα και Ταμία. 

5. Πόροι του Νομικού Προσώπου είναι: 

α. Η ετήσια επιχορήγηση της Κοινότητας, 
β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Περιουσία. 

Ολόκληρη η υφιστάμενη κινητή -και-ακίνητη περιουσία 
της σχολικής μονάδας. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

8. Από τη σύσταση του παρόντος Νομικού Προσώπου 
καταργούνται τα Νομικά Πρόσωπα της Κοινότητας Φιλώτα 
με τις επωνυμίες «Σχολική Επιτροπή Α' Νηπιαγωγείου» και 
«Σχολική Επιτροπή Β' Νηπιαγωγείου» που συστάθηκαν με 
τις αριθ. 12009/21.8.89 και 12008/21.8.89 αποφάσεις 
μας αντίστοιχα και δημοσιεύθηκαν στο αριθ. 652/1989 
ΦΕΚ τεύχ. Β'. 

9. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της παραπάνω 
Κοινότητας. 

Η απόφαση αυτή να δημοσιευθεϊ στην Εφημερίδα της 
Κυβέρνησης. 

Φλώρινα, 9 Φεβρουάριου 1993 
Ο Διευθυντής 

ΑΓΓΕΛΟΣ ΑΣΗΜΑΚΟΠΟΥΛΟΣ 




Διεύθυνση 

Καπόδιστρίού 34 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ <3Η 

ΡΑΧ 

5234312 ' 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕ Σ 


* Πώληση ΦΕΚ όλων των Τευχών Σολωμοϋ 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 οελίδες.ικαι πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης ατο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


• Η ετήσια συνδρομή είναι: ·, 
α) Για το Τεύχος Α' Δρχ 


β) » » 

γ) ■» » 

δ) » » 

ε) » » 

στ) » » 

ζ). » » 

η) » » 

θ) » » 

ι) » » 


Αναπτυξιακών Πράξεων 
ΙΜ.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


)χ. 15.000 

» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

~ · » 500 

» 1.500 

» 1.000 

■ » 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














